Նախարարն, անդրադառնալով Սևանա լճի մակարդակին, նշեց, որ դեկտեմբերի 25-ի դրությամբ այն կազմել է 1900,42 մ, ինչը նախորդ տարվա նույն օրվա դրությամբ նվազել է 0,05մ-ով: Այսպիսով, 2017-ի համար Սևանա լճից ոռոգման նպատակով սահմանվել է մինչև 270 մլն մետր խորանարդ չափաքանակ: Բաց թողնված ջրաքանակը կազմել է 266,757 մլն մետր խորանարդ, ինչը 99,622 մլն մետր խորանարդով ավել է նախորդ տարվա ցուցանիշից: Նա ասաց, որ 2017-ի դեկտեմբերի 18-ի դրությամբ Սևանա լիճ Արփա-Սևան ջրատարով տարեսկզբից մուտք է գործել շուրջ 109,290 մլն մետր խորանարդ ջրաքանակ, ինչը 10,559 մետր խորանարդով պակաս է նախորդ տարվա նույն օրվա ցուցանիշից, իսկ ջրի թափանցիկությունը 2017-ին եղել է 13 մետր: